Mi az a lézeres szemműtét?
A lézeres szemműtét egy olyan sebészi eljárás, amely során a szaruhártya harmadik rétegébe irányított excimer lézersugár segítségével úgy formálják át a szaruhártyát, hogy a páciensnek a távoli éleslátáshoz ne legyen szüksége szemüvegre. A kezelés megoldást jelent rövidlátás, távollátás és astigmia (cilinderes dioptria) esetén is. Ezek azok a szemészeti problémák, amelyek megakadályozzák, hogy a kép a megfelelő helyre fókuszálódjon a retinán. A Budai Szemészeti Központban Z FEMTO, OptiLASIK, Zero-Touch és PRK beavatkozások közül választhat. Olvasson a lézeres szemműtétek közötti különbségekről.